Jangtsen valuma-alueen kartta.
**Jangtse** (kiin. 揚子江, *Zh-Yángzǐ Jiāng.oga Yángzǐ Jiāng**(ohje)***) on Aasian pisin ja maailman kolmanneksi pisin joki Niilin ja Amazonin jälkeen. Kiinassa joesta käytetään nimeä **Changjiang** (長江, Zh-Chángjiāng.oga Chángjiāng**(ohje)**), ja tätä nimeä käytetään myös useissa nykyaikaisissa kartoissa muualla maailmassa. Nimen hanzi-merkit tarkoittavat kirjaimellisesti ’*pitkää jokea*’. Jangtse laskee Itä-Kiinan mereen Shanghain pohjoispuolella. Joki on tunnettu suomeksi aiemmin myös nimellä *Sininen joki*.

Jangtsen pituus on noin 6 300 kilometriä. Valtamerialukset voivat nousta jokea tuhannen kilometrin matkan ja pienemmät laivat 1 600 kilometriä. Shangain lisäksi muita merkittäviä jokivarren kaupunkeja ovat Chongqing, Wuhan ja Nanjing. Jangtse on erittäin merkittävä joki Kiinan tavaraliikenteessä. Joen suistoalueelle sijoittui vuonna 2011 yksitoista maan 26:sta yli 100 miljoonan tonnin vuosirahtiin yltävästä maailmanluokan suursatamasta.

Jokea on perinteisesti pidetty Etelä- ja Pohjois-Kiinan välisenä rajana.

Jangtsen vuosittain levittämä hedelmällinen liete on ensiarvoisen tärkeää Jiangsun provinssin riisinviljelylle.

Jangtsen tulviminen on ollut alueella suuri ongelma. Edellisen kerran joki tulvi vuonna 1998, mutta paljon tuhoisampi oli vuoden 1954 tulva, jolloin kuoli yli 30 000 ihmistä. Vakavia tulvia on sattunut myös vuosina 1911 (100 000 kuollutta), 1931 (145 000 kuollutta) ja 1935 (142 000 kuollutta).

Yichangiin Hubein maakuntaan rakennettu Kolmen rotkon pato on vähentänyt tulvimista huomattavasti ja helpottanut alueen sähköntuotantoa, tosin monien veden alle pysyvästi jääneiden kaupunkien ja ympäristölle aiheutuvien vakavien haittojen kustannuksella.

Jangtsejoen vesistön ja samalla koko Kiinan suurimmat makeanveden järvet ovat Poyangjärvi ja Dongtingjärvi. Osa Jangtsen sivujoista laskee pääuomaan näiden järvien kautta, mutta etenkin Jangtsejoen tulviessa vettä virtaa myös järviin päin.

Keskeisiä sivujokia
-------------------

* Poyangjärvi ja Ganjoki Jiangxin maakunnassa. Poyangjärvi ja Ganjoki Jiangxin maakunnassa.
* Hanjoki Hubein maakunnassa.Hanjoki Hubein maakunnassa.
* Dongtingjärvi ja Yuanjoki, Zijoki, Lishuijoki (Lijoki) ja  Xiangjoki Hunanin maakunnassa.Dongtingjärvi ja Yuanjoki, Zijoki, Lishuijoki (Lijoki) ja Xiangjoki Hunanin maakunnassa.
* Wujoki Guizhoussa.Wujoki Guizhoussa.
* Jialingjoki itäisessä Sichuanissa ja Chongqingissa.Jialingjoki itäisessä Sichuanissa ja Chongqingissa.
* Minjoki Sichuanin keskiosissa.Minjoki Sichuanin keskiosissa.
* Yalongjoki läntisessä Sichuanissa.Yalongjoki läntisessä Sichuanissa.

Kuvia
-----

* Jangtsen ensimmäinen 180 asteen mutka Yunnanin Shigussa.Jangtsen ensimmäinen 180 asteen mutka Yunnanin Shigussa.
* Kuimen-portti Qutangin rotkoon.Kuimen-portti Qutangin rotkoon.
* Kolmen rotkon pato (2006).Kolmen rotkon pato (2006).

Katso myös
----------

* Kiinanjokidelfiini

Lähteet
-------

1. 1 2  Yangtze River *Encyclopædia Britannica*. Viitattu 14.5.2017. (englanniksi)
2. 1 2 3  Yangtze River *The Water Page*. Viitattu 14.5.2017. (englanniksi)
3. ↑  Pieni Tietosanakirja, s. 53–54: Janakkala–Jansson Runeberg.org. Viitattu 14.5.2017.
4. ↑  China has 26 ports that now handle 100 million tonnes of cargo a year Marine-news-china.com.  Arkistoitu 4.5.2015. Viitattu 29.12.2012. (englanniksi)
5. ↑  Flooding in China Summer 1998 NCDC.  Arkistoitu 6.5.2017. Viitattu 14.5.2017. (englanniksi)
6. ↑  Poropudas, Timo: Pato kesytti Kolme rotkoa *Taloussanomat*.  14.10.2012. Viitattu 12.1.2015.

Aiheesta muualla
----------------

* Kuvia tai muita tiedostoja aiheesta **Jangtse** Wikimedia Commonsissa

* Yangze River Basin Study (PDF) (Arkistoitu – Internet Archive) (englanniksi)
* Jangtsekiang (Pieni Tietosanakirja)